Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: az 1993. évi III. törvény 43. §-a csak annak a ténynek az igazolására jogosítja fel a háziorvost, hogy az ápolt önmaga
Paragraph Index: 1149

2000. június 30-ig fejeződik be. Figyelemmel arra, hogy a közigazgatási hivatal az eddigi ellenőrzése során feltárt — az intézet elektromos hálózatának használatáért elrendelt használati díj bevezetése miatt bekövetkezett — jogsértő állapot megszüntetése érdekében azonnal intézkedett, e kérdés kapcsán az országgyűlési biztos ajánlással nem kívánt élni. Azonban a gondozottak alkotmányos jogát érintő, alkalmanként előforduló ideiglenes jellegű gyógyszerhiány megszüntetése érdekében az otthon fenntartójánál ajánlással élt. Felkérte a Vas Megyei Önkormányzat Közgyűlésének elnökét, hogy a szükséges szakértők bevonásával vizsgáltassa meg, hogy az otthon életfontosságú gyógyszerekkel való ellátása megfelel-e a szakmai minimumszabályoknak. Az érintett az ajánlást elfogadta, és az ÁNTSZ Vas Megyei Intézetének főgyógyszerészével megvizsgáltatta, majd ennek alapján megállapította, hogy az intézmény gondozottjainak alapvető gyógyszerekkel való ellátása a szakmai előírásoknak megfelelően történik. OBH 2768/1999. Az Alkotmány 70/E. § (1) bekezdésében deklarált szociális biztonsághoz való jog elvével kapcsolatosan nem állapítható meg alkotmányos visszásság a nyugdíjbiztosító azon döntésének vizsgálatakor, amelyben a panaszos özvegyi nyugdíj iránti igényét elutasította. A panaszos az özvegyi nyugdíjával kapcsolatos panaszával fordult az Országgyűlési Biztosok Hivatalához. Kétszer kötött házasságot. Első férje 1988. október 30-án halt meg. Az akkor hatályos társadalombiztosításról szóló 1975. évi

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes